Arsenizmi
Subtitle: Arsen Dedić o sebi i drugima i drugi o njemu
Series: Knjižnica Lastovanja
Publisher: Gradska knjižnica Juraj Šišgorić
Published: 2017
Place of publication: Šibenik
Language: hrv
Format: Hardcover
Number of pages: 191
ISBN-13: 9789533090337
Description: Gradska knjižnica „Jurja Šižgorića“ iz  Šibenika, zahvaljujući svom dugogodišnjem ravnatelju pok.  Milivoju Zeniću,  razvila je bogatu izdavačku djelatnost. Postali su nakladnici koji su prešli okvire lokalnog značaja. Objavljujući niz od  pjesničkih zbirki do znanstvenih zbornika ostvarili su brojnu suradnju s mnogim institucijama i značajnim pojedincima. Naravno da šibenska kultura i sve vezano uz Šibenik zauzima značajan dio nakladničkog programa.  Stoga je i očekivano u njihovom izdanju objavljena knjiga o Arsenu Dediću: Arsenizmi - Arsen Dedić o sebi i drugima i drugi o njemu. Materijale za knjigu prikupio je i priredio Darko Gulin,  počasni predsjednik Šibenske narodne glazbe.  U knjizi je, a s obzirom na veličinu Arsenovog opusa, zabilježen manji dio njegova stvaralaštva, koji je podijeljen u nekoliko tematskih cjelina: aforizmi, anegdote, obitelj, ljudi iz svijeta kulture, Šibenska narodna glazba, Šibenik, njegova okolica, Šibenčani, te Zagreb.

Čitajući knjigu opet doživljavamo Arsenov humor kojim nije štedio ni sebe, ni druge, a nerijetko je pripadao crnom humoru tako karakterističnim za njega. Svi znamo ponešto o Arsenu Dediću, a ova knjiga će nam pomoći razumjeti njegovu originalnosti, genijalnost, i nasmijati nas, svakako!